Stasys Bilys

Stasys Bilys (g. 1934 m. rugsėjo 24 d. Margių k., Pagirių vlsč., Ukmergės aps.) – Lietuvos inžinierius elektrikas, energetikas. Dalyvavo montuojant pirmąsias 330 kV pastotes Lietuvoje, Latvijoje, Estijoje, suformuojant pagrindinį 35-330 kV elektros perdavimo tinklą Lietuvoje.„Inžinerija“. Nauji leidiniai VGTU studentams ir specialistams. Pristatyta VGTU absolvento, elektrinių istoriko knyga vilniustech.lt, 2011-11-02, Nr. 12 (1409), p. 5 

 Biografija 

1954 m. baigė Elektros stipriųjų srovių specialybės kursą Kauno politechnikume.Lietuvos inžinerijos kolegija. Alumnai. Stasys Bilys lik.tech  1974 m. baigė Vilniaus inžinerinį statybos institutą, kur įgijo Pramonės įrenginių elektros pavarų ir automatizavimo specialybės inžinieriaus kvalifikaciją.

Darbo karjerą pradėjo 1953 m. tekstilės fabrike „Liteksas“ budinčiu elektriku. 1954-1956 m. buvo pašauktas į privalomąją tarnybą Sovietų kariuomenėje. 1956 m. įsidarbino Petrašiūnų statybos montavimo valdyboje elektriku. 1957 m. paskirtas darbų vykdytoju. 1959 m. perkeltas į tresto „Elektrocentromontaž“ Pabaltijo aikštelę darbų vykdytoju. 1962 m. paskirtas šio padalinio vyriausiuoju inžinieriumi. 

Nuo 1963 m. S. Bilys perkeltas darbui į Elektros tiekimo linijų statybos montavimo valdybą, dirbusią Lietuvoje ir Kaliningrado srityje (Rusija). 1964 m. paskirtas valdybos viršininko pavaduotoju, 1975 m. – valdybos viršininku. Jo vadovaujama įmonė formavo 35-330 kV elektros perdavimo tinklą Lietuvoje. 

1992 m. buvo įmonės „Tena“ generalinio direktoriaus pavaduotojas. Dirbdamas šioje įmonėje vadovavo Europos rekonstrukcijos ir plėtros banko paskolos valdymo grupei. 1995 m. išėjo į užtarnautą poilsį.

 Įvertinimas 

 Lietuvos nusipelnęs inžinierius (1987)
 Lietuvos energetikų Garbės ženklas (2010)

 Bibliografija 

 Hidroelektrinių miražai Lietuvoje. - 2010 
 Pirmosios elektrinės Lietuvoje. I, II, III d., - 2011, 2012, 2013 
 Lietuvos elektrifikavimas. Nuo pirmųjų elektrinių iki energetikos sistemos. - 2018
 Lietuvos elektrifikavimas. Antra dalis. Elektra Klaipėdos krašte. Apskričių centrų ir miestelių elektrinės. - 2021
Bendraautoris ar redkolegijos narys:
 Lietuvos elektrifikavimo istorija. I, II t., - 2006, 2013
 Mažoji hidroenergetika. - 2017
 Lietuvos energetika. V, VI, VII t. - 2015, 2017, 2018

 Šaltiniai 

 Nuorodos 

 Energetikai. Stasys Bilys vikis.lt/energetikai
 Knygos ir leidiniai vikis.lt/energetikai

Kategorija:Lietuvos inžinieriai elektrikai
Kategorija:Lietuvos inžinieriai energetikai